Oud- en Nieuw-Mathenesse

**Oud- en Nieuw-Mathenesse** waor 'n gemeinte in de Nederlandse provincie Zuid-Holland, aon de Nui Maos, tösse Schiedam en Delfshaven in. Ze bestoont oet twie aw hierlekhede, Oud-Mathenesse, en Nieuw-Mathenesse, die vaanajds in personeel unie waore. Nao häör oplufting in 1868 raakde de polders gestiedeg aon mie versteidelek, tot ze gans volstoonte mèt woeninge en industrie.

## Historie
Oud-Mathenesse weurt al in 1276 geneump. 't Waor in han vaan de hiere vaan Bokel, die ouch Cool bezaote. De hiere hadde 'nen donjon bij Schiedam, boe 't rewien nog ummer vaan te zien is. Nieuw-Mathenesse laog aonvenkelek boetedieks, meh woort later ouch ingepolderd.

In 1795, bij 't begin vaan de Fransen tied, woort ein gemeinte *Mathenes* gestiech. Die bleef nao de bevrijing in stand. De gemeintegroond reikde tot aon de mör vaan Schiedam. Aonvenkelek waor dit e zier lendelek gebeed mèt mer e paar hoonderd inwoeners, roond 1850 begós 't gebeed aon de Schiedamse kant sterk te verveursteideleke. Daorum besloot me in 1868 veur de gemeinte gans bij Schiedam te veuge. Die begós 't astrein te bebouwe.

Rotterdam, wat in 1886 Delfshaven had geannexeerd, bleef in d'n twintegsten iew hoongereg nao mie groondgebeed. In 1909, 1926 en 1934 annexeerde 't daorum deile Schiedamse groond. Heibij kaome groete deile vaan zoewel Oud- en Nieuw-Mathenesse in Rotterdamse han. Nieuw-Mathenesse waor door Schiedam al tot havegebeed umgevörmp. Oud-Mathenesse waor nog deils oonbebouwd, meh woort de volgende jaore compleet volgepak mèt arbeierswoeninge, aon allebei de kante vaan de gemeintegrens. De grens ligk bij d'n Hogebanweg; allein aon dees brei straot merk me tot me 'n grens euvergeit. De Rotterdamse wiek Oud-Mathenesse vèlt oonder 't stadsdeil Delfshaven.

### Historische inwoenertalle

;Opmerkinge
* 1795: Daovaan 178 in Oud-Mathenesse en 46 in Nieuw-Mathenesse.
* Genormaliseerd nao 'nen tied vaan 10 jaor kump de greuj tösse 1795 en 1830 oet op 9,9%.

;Rillatief oontwikkeling vaan 1830 tot 1859
(*v*1830=100)

                                                
ImageSize  = width:350 height:280                        
PlotArea   = left:40 right:10 top:10 bottom:20            
TimeAxis   = orientation:horizontal                       
AlignBars  = justify                                       
Colors =                                                
  id:gray1 value:gray(0.9)                           
                                                  
DateFormat = yyyy                                 
Period     = from:1830 till:1860                 
ScaleMajor = unit:year increment:10 start:1830
                                    
PlotData =                          
  bar:500 color:gray1 width:1                    
  from:start till:end            
  bar:400 color:gray1           
  from:start till:end         
  bar:300 color:gray1       
  from:start till:end
  bar:200 color:gray1
  from:start till:end
  bar:100 color:gray1
  from:start till:end
  bar:0 color:gray1                   
                    
LineData =       
  layer:front   
  points:(40,70)(140,75) color:blue width:1
  points:(140,75)(230,79) color:blue width:1
  points:(230,79)(330,84) color:blue width:1
  points:(40,70)(140,79) color:green width:1
  points:(140,79)(230,118) color:green width:1
  points:(230,118)(330,231) color:green width:1


Blauw: Provincie Zuid-Holland
Greun: Gemeinte Oud- en Nieuw-Mathenesse

## Waope

De gemeinte Oud- en Nieuw-Mathenesse droog gei waope. De bei ambshierlekhede hadde wel eint; dees waopes waore identiek en laote ziech zoe umsjrieve:

:In zèlver (*wit*) 'ne sjuinsbalk vaan keel (*roed*), belaoje mèt drei zèspuntege stare vaan keel.

Dit is 't femiliewaope vaan de hiere vaan Mathenesse; 't kump ouch veur in de waopes vaan Hazerswoude en Zouteveen.

## Bronne
*Veur dit artikel is oonder mie gebruuk gemaak vaan 't Nederlandstaoleg artikel euver Oud-Mathenesse, en wel in [https://nl.wikipedia.org/w/index.php?title=Oud-Mathenesse&oldid=42110274 dees versie].*

### Rifferenties